Aalborg Stiftstidende, 1828-06-21
Constantinopel, den 19de Mai. J det store Raad, som blev holdt strax efterat den russiske Krigserklæring var indtruffen, og som hos Mufti bivaanedes af samtlige Ministre, saavelsom de fornemste Ulemas, blev det eenstemmig besluttet at fordrive Magt med Magt og at udgyde den sidste Blodsdraabe for Opretholdelsen af Rigets Jntegritet og dets Religion. Der toges aldeles intet Heensyn paa det i den russiske Ministers Skrivelse indeholdte Tilbud at modtage tyrkiske Befuldmægtigede i det russiske Hovedqvarteer, medens de russiske Krigsoperationer ligefuldt skulde fortsættes, og mere end 600 Tartarer, bleve strax affærdigede i alle Retninger til Paschaer og Ayans i Provindserne, med befaling at samle alle disponible Tropper og Militser og føre dem imod Fjenden. - Hussein Pascha er endelig brudt op med 40000 Mand og har leiret sig ved Bujuk Gjekine paa Veien til Adrianopel. Hr. v. Ottensels, som havde villet begive sig i Badene ved Brussa, har under nærværende kritiske Omstændigheder bestemt sig til at forblive paa sin Post. Naar ikke Beleiringen af Bralla og Russernes virkelige Fremrykken var et Factum, som man ei kan diage i Tvivl, saa vilde hiin Efterretning fra Constantinopel om Tyrkernes Krigstilberedelser og krigerske Stemning kun lidet egne sig til deraf at drage Slutninger og Fremtidens Begivenheder, thi saaledes har det allerede lydt fra denne Kant for flere Maaneder siden. Jmidlertid maae denne krigerske Stemning i i det tyrkiske Cabinet, i Forbindelse med det russiske Cabinets alvorlige Tilberedelser til at føre Krigen med Eftertryk, dog engang i Løbet af Feldttoget bringe et Sammenstød af de stridende Kræfter tilveie, som maae blive blodigt og have afgjørende Resultater til følge. At sligt ikke allerede er skeet, ligger vel for størstedelen i de Hindringer, som Localiteterne lægge i Veien for de russiske Hæres Operationer. Vedholdende paadt Veirligt gjøre Veiene ufremkommelige; Donaufloden er stegen saa betydeligt, at Arbeiderne med at slaae Broer over den, ikke kunne fremmes med forønsket Hurtighed, og vi maae derfor endnu en føie Tid nøies med at læse smaae Detailer om Udfald fra Braila for at ødelægge hele Magaziner o. d., som kostede Tyrkerne 14 Døde og 20 Saarede; de blodigere Tidender om ligesaamange Tusinders Fald ville nok følge efter. De russiske Tropper, som ere gangne over Pruth og de som staae ved Jsmail, udgjøre tilsammen 180000 Mand. 28000 Mand beleire Braila og foruden denne Styrke staae endnu 25000 Russer i Wallakiet. Saadanne Masser sættes ikke i Bevægelse ved smaa Midler og de ville ei forgiæves have begyndt at bevæge sig. - Naturligviis er her Talen om den russisk tyrkiske Krig. Betræffende Grækenland er det let mueligt, at de allierede Magters Ministre, efter den londoner Coureer, med det første kunne træffe sammen paa Corfu; den franske Minister skal allerede være afreist og Hr. Stratford Canning vil ligeledes indtræffe der. Jmidlertid forestille de i Constantinopel sig befindende udenlandske Gesandte Porten Nødvendigheden af at give efter for Tractaten af 6te Julii, og skulde Porten, hertil yttre sig villig, da ville Underhandlingerne ventelig blive fortsatte i Constantinopel. - Først naar dette er opnaaet kan man tænke sig, at den græske Sags Gang kunde faae nogen Jndflydelse paa Separat-Underhandlingerne mellem Rusland og Porten. Men selve om denne græske Sag synes der ikke at være bragt nogen bestemtere Enighed tilveie mellem de allierede Magter, end den vi allerede i lang Tid have sporet. J City bærer man endnu det Rygte omkring, at der var opstaaet en Spænding mellem Frankrig og England med Hensyn til Grækenland; at det engelske Cabinets Bestræbelser for at hindre Frankrig i directe Deeltagelse i de græske Anliggender, var slaaet feil, at Carl den 10de havde besluttet at handle for sig selv, at befrie, organisere og besætte Grækenland, at Tropperne, som ere samlede ved Toulon, ere bestemte til Morea; at denne Hensigt havde vakt det engelske Ministeriums Bekymring, at dette ikke havde ladet noget Overtalelsesmiddel uforsøgt, for at bevæge Frankrig til at opgive en Plan, hvis Udførelse vilde have Opløsningen af Tingenes nærværende Orden i Europa til Følge, at Frankrig derimod just vilde benytte sig af den nærværende Crisis og de Forviklinger, hvor England er bestedt, for at sætte sine Planer igjennem, og at det endelig havde besluttet at gaae en anden politisk Gang end den, hvilket det havde forpligtet sig. Disse Rygter modsiger Coureren paa det bestemteste, og paastaaer, at der hersker den fuldkomneste Enighed og at endog Tropperne ved Toullon vare sendte tilbage i deres Cantonneringer, fordi Englands Cabinet fandt deres Afsendelse til Morea unødvendig. Lignende har man ogsaa læst for Maaneder siden og kan vel da med Rette heri ogsaa kalde sig ligesaa klog som dengang.